Diari Oficial de la Generalitat Valenciana


Sumari del DOGV 8757, del 09-03-2020 (2020/1849)

RESOLUCIÓ de 25 de febrer de 2020, de la consellera d'Innovació, Universitats, Ciència i Societat Digital, per la qual es nomena titular de la Secretaria del Consell Social de la Universitat Jaume I de Castelló a Francisco Javier Grandío Botella.
------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   8757

Data del DOGV
:   09-03-2020

Secció del DOGV
:   II. AUTORITATS I PERSONAL - B) NOMENAMENTS I CESSAMENTS

Número del document
:   2020/1849


Data del document
:   25-02-2020

Organisme emissor
:   Conselleria d'Innovació, Universitats, Ciència i Societat Digital

Tipus de document
:   Resolució

Descriptors 

:   * Conselleria d'Innovació, Universitats, Ciència i Societat Digital
    * Consell Social d'Universitats
    * Universitat Jaume I

RESOLUCIÓ de 25 de febrer de 2020, de la consellera d'Innovació, Universitats, Ciència i Societat Digital, per la qual es nomena titular de la Secretaria del Consell Social de la Universitat Jaume I de Castelló a Francisco Javier Grandío Botella. [2020/1849]  
 La Llei orgànica 6/2001, de 21 de desembre, d'universitats, assigna a les comunitats autònomes competències per a regular la composició i funcions del Consell Social. De conformitat amb això, la Llei 2/2003, de 28 de gener, de consells socials de les universitats públiques valencianes estableix, en el seu article 16, que: ?El Consell Social disposarà d'una secretaria al capdavant de la qual estarà el secretari o la secretària del Consell Social, que serà nomenat i separat per la persona que ostente la titularitat de la conselleria competent en matèria d'universitats, a proposta del president o la presidenta del Consell. La designació recaurà en una persona que no siga vocal del Consell. El nomenament o cessament del secretari o la secretària serà publicat en el Diari Oficial de la Comunitat Valenciana.  
El president del Consell Social de la Universitat Jaume I de Castelló, mitjançant un escrit del 21 de gener de 2020, proposa el nomenament de Francisco Javier Grandío Botella com a secretari del Consell Social d'aquesta universitat.  
Vist l'exposat, de conformitat amb el que es disposa en la Llei 2/2003, de 28 de gener, de consells socials de les universitats públiques valencianes, la proposta de la directora general d'Universitats de 19 de febrer de 2020 i de conformitat amb aquesta, i en virtut de les competències que em confereix l'article 28 de la Llei 5/1983, de 30 de desembre, del Consell i el Decret 243/2019, de 25 d'octubre, del Consell, d'aprovació del Reglament orgànic i funcional de la Conselleria d'Innovació, Universitats, Ciència i Societat Digital, resolc:  
  
Primer. Nomenament  
Nomenar com a secretari del Consell Social de la Universitat Jaume I de Castelló, a proposta del seu president, Francisco Javier Grandío Botella.  
  
Segon. Funcions  
El secretari nomenat exercirà les funcions que s'assenyalen en l'article 16 de la Llei 2/2003, de 28 de gener, de consells socials de les universitats públiques valencianes, en les condicions que allí s'estableixen.  
  
  
Tercer. Vigència  
La present resolució tindrà eficàcia l'endemà de la seua publicació en el Diari Oficial de la Generalitat Valenciana.  
  
De conformitat amb el que estableixen els articles 123 i 124 de la Llei 39/2015, d'1 d'octubre, del procediment administratiu comú de les administracions públiques i 10, 14 i 46 de la Llei 29/1998, de 13 de juliol, reguladora de la jurisdicció contenciosa administrativa, la present ordre, que esgota la via administrativa, podrà ser recorreguda potestativament en reposició o bé es podrà plantejar directament recurs contenciós administratiu, en els terminis i davant els òrgans que s'indiquen a continuació:  
a) El recurs de reposició ha d'interposar-se davant la consellera d'Innovació, Universitats, Ciència i Societat Digital en el termini d'un mes a comptar des de l'endemà de la seua publicació en el Diari Oficial de la Generalitat Valenciana.  
b) El recurs contenciós administratiu haurà d'interposar-se davant el Tribunal Superior de Justícia de la Comunitat Valenciana en el termini de dos mesos a comptar des de l'endemà de ser publicada en el Diari Oficial de la Generalitat Valenciana.  
  
València, 25 de febrer de 2020.- La consellera d'Innovació, Universitats, Ciència i Societat Digital: Carolina Pascual Villalobos.